### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 11. september 2024 har vedtaget Magistratens foranstående indstilling af 3. september 2024.

###

.

### Resume

I overensstemmelse med lokalplan 1115 foreslås den kommunalt ejede del af arealet byggemodnet og solgt til åben-lav og tæt-lav boligbebyggelse.

Lokalplanområdet, som er beliggende nord for Mårslet, har et samlet areal på ca. 13,4 ha, hvoraf de ca. 4,3 ha er kommunalt ejet.

Der søges anlægsbevilling på 40,2 mio. kr. ekskl. moms i udgifter og 54,9 mio. kr. ekskl. moms i indtægter. Der er tidligere givet en forbevilling til projektet på 2,5 mio. kr., så de samlede udgifter forventes at være 42,7 mio. kr. Indtægter og udgifter indeholder udlæg og refusion for Aarhus Vand til etablering af kloaksystem på 7,5 mio. kr. ekskl. moms.

Det forventede provenu på 12,2 mio. kr. ekskl. moms indgår til indfrielsen af Teknik og Miljøs årlige indtægts-krav samt til generelt jordkøb.

Byggemodningen forventes udført i 2024/2025, således grundene kan udbydes til salg i efteråret 2025.

### Beslutningspunkter

Det indstilles:

At 1) der godkendes igangsættelse af projektering og udførelse af de i indstillingen nævnte anlægsarbejder til realisering af den kommunale del af lokalplan 1115.

At 2) der godkendes en tillægsanlægsbevilling på 40,2 mio. kr. ekskl. moms i udgifter og 54,9 mio. kr. ekskl. moms i indtægtsbevilling, inkl. refusion fra [adresse] på i alt 7,5 mio. kr. ekskl. moms.

At 3) det godkendes, at finansieringen af udgiftsanlægsbevillingen på de 40,2 mio. kr. sker fra rammen til byggemodning under grundsalg via udmøntning af 11,9 mio. kr. fra en anlægsreserve afsat til byggemodning i 2025 samt 28,3 mio. kr. via fremrykning af udskudte anlægsmidler fra 2028.

At 4) grundene udbydes til salg på kommunens almindelige salgsvilkår for højeste bud over mindsteprisen, som fastsættes jf. afsnit 7.

At 5) Teknik og Miljø bemyndiges til at godkende købs-/salgsaftaler på salg af grundene.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 03-09-2024

Dagmar Pedersen: 13

Fremsendes til [adresse] med bemærkning, at Magistraten i mødet den 3. september 2024 anbefaler, at byrådet tiltræder Magistratsafdelingen for Teknik og Miljøs indstilling af 20. august 2024.

Oskar Lassen var forhindret i at deltage i sagens behandling.